
Esperanto estas protekata nemateria heredaĵo de Respubliko Kroatio - Z-7298 
La projekto: Multlingva Akcelilo - elprovita en lernejoj 
Vodnikova 9 - nia nova adreso 

Bjelovar invitas al sia 1 lOa Esperanto-jubileo en septembro 











Karaj legantoj 


De post kiam en la jaro 1980 
startis la unua numero de Tempo, 
ni ne havis pli signifan novaĵon por 
vi: Ministerio pri kulturo dissendis 
en februaro gravan dokumenton pri 
Esperanto. La dokumento portas la 
daton de la lla de februaro. Per ĝi 
la Ministerio informis ke Esperanto 
ricevis statuson de nemateria kultura 
heredaĵo de Respubliko Kroatio. 

Post Pollando en la jaro 2014, 
jen ankaŭ Kroatio atingis la plej 
altnivelan rekonon por Esperanto. La 
Ministerio informis ĉiujn Esperanto- 
klubojn pri la nova statuso de 
Esperanto en Kroatio, samtiel ankaŭ 
ĉiujn filiojn de Ministerio pri kulturo 
en diversaj regionoj de la lando. 

Kroata Esperanto-Ligo startis la 
laborojn por atingi tiun statuson en 
la jaro 2015 surbaze de la decido de 
la jarkunveno de Kroata Esperanto- 
Ligo. Multe helpis la stimuloj 
venintaj de la prezidanto de Europa 
Esperanto - Unio Sean O’ Rian. 
Longis la vojo kaj multis la obstakloj, 
sed jen, ni sukcesis. La procezo de 
la ekzamenado kaj kompletigo de 
la materialoj daŭris kvar jarojn. 
Spomenka Stimec gvidis la kandi- 
datigan laboron ĉe la komisiono pri 
la nemateria kultura heredaĵo, kiu 
laboras ene de Ministerio pri kulturo. 

Estus eĉ pli bele se tiu informo de 
la Ministerio venus okaze de la llOa 
jubileo de la organizita Esperanto- 
Movado en Kroatio, kiun ni festis la 
2an de novembro 2018 en la Zagreba 
Pupteatro por povi publike deklari 
ĝin. 

Sed bona novaĵo neniam malfruas. 

La festo por proklami la novan 
statuson de Esperanto en Kroatio 
okazis kadre de Meteorita festo en 
Hraŝĉina la 26an de majo 2019, por 
kiu la komunumo de Hraŝĉina aprobis 
la monon de 2.000,00 kn. Muzikis 
viglaj muzikistoj el la ensemblo 
“Sep okonoj” (7/8) kiuj flegas la 


makedonstilan muzikon. Ilin gvidas 
la direktisto, violonisto kaj aranĝisto 
Bruno Urliĉ. La makedonajn kantojn 
kantis en Esperanto la sonorvoĉa 
zagreba virina ensemblo Ezerki, 
gvidata de Lena Dapiĉ. La ensemblo 
Ezerki estas aktuale la sola ensemblo 
kun esperantlingva repertuaro. Dek 
virinoj en la makedonaj kostumoj 
kantis ankaŭ makedone. Inter la 
kantistinoj de diversaj profesioj estas 
ankaŭ Sonja Buriĉ, la pedagogino 
de la Zagreba elementa lernejo 
Retkovec, kie disvoviĝas la projekto 
Multlingva akcelilo, financata per EU 
Fondaĵo Erasmus plus. 

Kadre de la programo estis pre- 
zentita mallonga superrigardo 
pri Esperanto de post la jaro 1889 
en Kroatio. Post la prezento de 
esperantaj atingoj kadre de la nacia 
programo, la profesoro pri arkeologio, 
la iama vicministro pri kulturo Prof. 
D-ro Kreŝimir Filipec prelegis pri 
arkeologiaj eltrovaĵoj en la regiono 
Hrvatske zagorje kun aparta fokuso 
al Lobor, la historia centro de la povo. 

La feston ĉeestis sepdeko da 
homoj. 

Kio novas krom la protektata 
statuso de Esperanto en Kroatio? 

Disvolviĝas la granda multlanda 
projekto Multlingva Akcelilo kiun 
gvidas Zlatko Tiŝljar kaj Maja 
Tiŝljar. Pri la aktualaj atingoj raportas 
Zlatko Tiŝljar. Grupo da lernantoj 
el la elementa lernejo el Ŝentilj en 
Slovenio vizitis Zagrebon kaj krom 
la lernejo Retkovec gastis ankaŭ en 
la novaj ejoj de KEL kaj konatiĝis kun 
esperantlingvaj bildlibroj. 

Nia apartamento por turistoj 
Espera en Vodnikova 9 ekfunkciis. 
La unuaj dudek turistoj jam ĝuis 
ĝin. Ni ricevis de niaj gastoj bonajn 
recenzojn. 

En la landa Movado Bjelovar 
preparas sian grandan 110-jaran 
feston okazontan de la 20a ĝis la 


22a de septembro. En Durdevac 
estas konstruata la nova domo de 
Dokumenta Esperanto-Centro, 
vizitebla dum la festo en Bjelovar. 

Kroata Fervojista Esperanto- 
Asocio elektis sian novan estraron 
kun la prezidantino Roza Brletiĉ 
Viŝnjiĉ, renkonte al la 65a jaro de 
la asocio. Zlatko Hinŝt partoprenis 
IFEF-kongreson en Malaga. La 
societo en junio omaĝis al la centa 
naskiĝjubileo de sia iama granda 
aktivulo Marinko Gjivoje. 

La societo perdis en februaro sian 
fidelan membron Anka Ŝantoliĉ- 
Ŝpehar. Nedeljko Korasiĉ, la 
esperantisto kiu de 1950-aj jaroj 
kontribuis al viglo de la Zagreba 
Esperanto-komunumo mortis en 
marto 2019. Trideko da zagrebaj 
esperantistoj adiaŭis de li ĉe la 
Zagreba tombejo Krematorij kaj 
aldone kunsidis omaĝe al li la 13an de 
marto 2019 en Vodnikova, heredinte 
lian esperantan bibliotekon. 

La 1-an de junio 2019 okazis la 
kunsido de la Asembleo de Kroata 
Esperanto-Ligo. Antaŭis al ĝi plur- 
monataj laboroj por starigo de nia 
biblioteko ĉe la nova adreso en 
Vodnikova 9. 

Kelkaj membroj preparas sian 
partoprenon en Universala Kongreso 
de Esperanto en Lahti en Finnlando. 
Aparte ĝojige estas ke Kroata unuiĝo 
de nevidantaj esperantistoj ricevis 
subvencion por partopreni en la 
Internacia Kongreso de Blindaj Espe- 
rantistoj en Lahti en Finnlando, kies 
organizanto la Unuiĝo estis en 2018. 

Studenta Esperanto-Klubo post 
kelkaj jaroj da nepartopreno decidis 
ĉi-somere iri al Internacia Junulara 
Kongreso en Liptovsky Hradok 
en Ŝlovakio. La vojaĝon preparas 
Robert Milijaŝ, kaj Roberto 
Maglica. 

Zlatko Tiŝljar Pajo regalas nin 
per la traduko de Domo de erinaco 

. ESPERANTO - nemateria kultura heredaĵo de Kroatio! 



de Branko Ĉopiĉ, la poemo pri 
la valoro de la propra hejmo, kiun 
ĝuis multaj generacioj de infanoj 
kaj plenkreskuloj. Ni petis Zaklada 
Brankdi Ĉopiĉa en Beograd la 
permeson de publikigo. La tradukinto 
dediĉis sian tradukon al sia nepo 
Lunar. 

Esperanto-Societo Tibor Sekelj 
havas viglan sezonon malantaŭ si 
en la novaj ejoj en Vodnikova 9: ĝi 
finis sian printempan sezonon en la 
nova ejo per tri aldonaj literaturaj 
programoj pri kiuj zorgis Ankica 
Jagnjiĉ kaj Teodora Kuĉinac. En 
la lasta duonjaro pli ol 120 vizitintoj 
venis aŭskulti la programerojn kaj 
viziti la novajn ejojn. Estis prezentita 
la esperantlingva traduko de Domo 
de erinaco de Branko Ĉopiĉ, omaĝo 
al Tibor Sekelj kaj vespero de Julio 
Baghy 

Kadre de la regulaj monataj 
prelegoj de la societo, laste prelegis 
Zdravka Metz el Kanado pri 
preparoj por UK en Montrealo 
okazonta en la jaro 2020. 

La sonan Tempon ni preparas 
per la financa helpo de Ministerio 
pri kulturo. Krom aŭdata sur la 
kompaktdiskoj, Tempo estas legebla 
ankaŭ en nia retejo www.esperanto. 
hr, pri kiu zorgas Davor Klobuĉar. 

Spomenka Stimec 


RESPUBLIKO KROATIO 
Ministerio de Kulturo 

Administra oficejo por protekto de 
kulturheredaĵo 

KLASNUMERO: UP 11-612-081 1 8-06/0150 
UR-Numero: 532-04-0 1 -03-02 12-19 -2 
Zagreb, la 11-an de februaro 2019 
Ministerio de Kulturo baze de la artikolo 12, 
parto 1 de la Leĝo pri protekto de kulturfenomenoj („Narodne novine”, 
numero 69199,151/03,15’1103, 87/09, 88/10, 61111, 25112, 136112, 
157113, 152114, 44117, 90/18) kaj artikolo 20, partoj 1 kaj 2 de la Regu- 
laro pri formo, enhavo kaj maniero gvidi Registron de kulturfenomenoj de 
Respubliko Kroatio („Narodne novine”, numero 69199,151/03,15’1103, 
87/09, 88/10, 61111, 25112, 136112, 157113, 152114, 44117, 90/18), 
akceptas 

SKRIBAN DECIDON 

1. 

Oni konstatas ke la TRADICIO DE ESPERANTO en Kroatio havas 
karakteron de nemateria kultura fenomeno sence de la artikolo 8, parto 1, 
alineo le de la Leĝo pri protekto kaj konservo de kulturaj fenomenoj. 

2 . 

Kiel kulturfenomeno el punkto 1. de ĉi tiu Decido estas starigita jena 
sistemo de protekto: 

- oni devas certigi atingeblon de la kulturfenomeno por la ĝenarala publiko, 

- instigi kunlaboron de unuopuloj, grupoj kaj la komunaĵo kiuj heredigas 
la fenomenon rilate identigon, difinon, plu kreadon kaj transdonon de la 
heredaĵo, 

- Popularigi kaj diskonigadi la kulturfenomenon per okazigo de ekspozicioj, 

fakaj renkontiĝoj per elektronikaj medioj, aŭd- kaj vid- dokumentado 
kaj alimaniere, 

- instigi transdonon kaj flegadon de la kulturfenomeno 

- instrui necesan fakan personaron por transporto de la scio per seminarioj 
kaj laborejoj de formala kaj neformala instruado, 

- daŭrigi la esploradon de la kulturheredaĵo, per adekvata dokumentado en 
ĉiuj formoj kaj manieroj de modema prinotado kaj per faka kaj scienca 
valorigado, 

- diskonigi la funkcion de la kulturfenomeno en la socio kaj enplekti la 
protekton de la fenomeno en planitajn evoluprogramojn, 

- interesigi la publikon kaj protekti la fenomenon konsiderante la procezojn 
de tutmondigo kaj de sociaj transformiĝoj por eviti danĝeron ke la 
fenomeno malapem, estu detmata aŭ disvendata 

- La portantoj de la kulturheredaĵo estas taskigitaj protekti la fenomenon. 

3. 

La portantoj estas ĉiuj juraj kaj fizikaj personoj, notitaj sur la listo de la 
portantoj, kiu estas konsista parto de ĉi tiu Decido. Pri ĉiuj ŝanĝoj rilate 
la portantojn, la decidpova organo devas informi Fakan Komisionon por 
akcepto de la kulturfenomenoj kiu harmonie kun la postulo ŝanĝos la liston 
de la portantoj. 

4. 

A1 la dirita kullturfenomeno el punkto I. de la citita Decido oni aplikas 
Leĝon pri protekto kaj konservo de kulturfenomenoj kaj ĉiujn regularojn 
kiuj rilatas al kulturaj fenomenoj. 

5. 

La prilaborita kulturfenomeno estos enskribita en la Registro de 
kulturfenomenoj de Respubliko Kroatio sur la listo de protektitaj 
kulturfenomenoj sub la numero Z - 7298. 

6 . 

Eventuala plendo ne prokrastas efektivigon de ĉi tiu Decido. 

Klarigo pri la decido 

Internacia lingvo Esperanto estas planlingvo, kiun 
iniciatis Ludvig Lejzer Zamenhof kaj prezentis ĝin al la 
publiko en publikaĵo en la rusa lingvo presita en 1987 en 
Varsovio sub la titolo Intemacia Lingvo „Mednarodni 
jezik“. Samjare aperis eldonoj en la franca, pola kaj 
germana lingvoj. La publikigo de tiu ĉi planlingva projekto 
koincidas kun la pli vasta historia kunteksto pri lingva 
kreado en la dua duono de la 19a jarcento kiam al la publiko 
prezentiĝis kelkdeko de intrenacilingvaj projektoj kiel 
rimedo de nacie neŭtrala lingva komunikado. Kiel lingvo 
kun simpla gramatiko sen esceptoj kiujn havas amase etnaj 
lingvioj, kun vortoj bazitaj je eŭropa intemacia leksiko 
kaj latinismoj (ĉirkaŭ 70%) kaj malpli je ĝermanismoj 
(20%) kaj el aliaj lingvoj, Esperanto supervivis ĉiujn siajn 
historiajn rivalojn kaj estas ankaŭ nuntempe uzata kiel 
altemativa rimedo de intemacia kiomunikado. Aparte ĝia 
graveco estis kaj estas ankaŭ nuntempe por la tiel nomataj 
malgrandaj popoloj kiuj per tiu ĉi lingvo havis kaj havas 
eblecon prezenti siajn kulturojn al la mondo kaj per ĝi mem 
konatiĝi pri la samspecaj atingoj de aliaj popoloj. La kroata 
kultura kaj scienca publiko el la komenco de Esperanto estis 
fundamente informita pri la planlingva situacio fine de la 
okdekaj jaroj, ĉar la fama kroata filologo Tomo Maretiĉ 
dum la solena kunveno de la Jugoslavia Scienca Akademio 
en Zagrebo en 1891 dediĉis sian prelegon ĝuste al strukture 
kompara analizo de tiutempaj planlingvoj kritike tuŝante 
ankaŭ Esperanton. Tiam la esperantista movado, kiu sian 
disfloradon havos en la unuaj jaroj de la 20-a jarcento kaj 
dum la tempo antaŭ la 1-a mondmilito troviĝis nur en la 
komenco mem kaj inter unuaj esperantistoj estis jam kelkaj 
unuopuloj el la teritorio de la nuna Kroatio. Organizitaj 
formoj de la Esperantista Movado aperas en la jaroj 1907, 

1908 kaj en komenco de 1909, kiam en Zagrebo estis fondita 
Societo de Kroataj Esperantistoj, kiujn gvidis leksikografo, 
ĵumalisto, antologiisto kaj tradukisto Mavro Ŝpicer kaj 
instruistino Danica Bedekoviĉ, pl. Pobjeniĉka. Ili mem 
verkis unuajn kroatajn lemolibrojn de Esperanto kaj redaktis 
la revuon Kroata Esperantisto kies unua numero aperis en 

1909 kaj sur kies titolpaĝo estis traduko de la poemo de 
Petar Preradoviĉ Mia Barko. Estis du deklaritaj celoj de la 
menciita revuo: unuflanke ĝi devus disvastigi Esperanton en 
Kroatio kaj aliflanke ĝi devus nian riĉan sed nemulte konatan 
literaturon enkonduki en Esperantion, en misteran landon, 
kiu troviĝas nek sur la Luno, nek en la Kosmo sed en koroj 
de ĉiuj esperantistoj kaj en iliaj animoj. Jam en 1912 aperas 
antologio de kroata poezio en esperanta traduko de 
Mavro Ŝpicer. Dum la tuta historio de esperantismo en 
diversaj socipolitikaj ŝtatsistemoj en kiuj Kroatio estis 
ĝis la nunaj tagoj, kroataj esperantistoj daŭrigis kontinue 
aktivi antaŭenigante kroatan literaturon kaj kulturon en 
la mondo kaj en tio ofte esperantaj tradukoj de verkoj el 
kroata literaturo servis kiel bazo por traduko al neeŭropaj 
lingvoj kiel la ĉina, hinda kaj farsa. La plej nova ekzemplo 
de la diskonigado de kroata literaturo en Esperanto estas 
traduko de la konata plurfoje premiata romano Nigra 
Patrino de la Tero de Kristian Novak aperinta en 2017). La 
tradukon efektivigis kroata esperantisto kaj publikigisto 
Josip Pleadin. Kroataj esperantistoj donas escepte aktivan, 
organizitan, sciencan, artan kaj kulturan kontribuon al 
tutmonda esperantista komunumo, kiu intertempe evoluigis 
aŭtentikan kolektivan kulturon kaj identecon kun specifaj 
komunikaj praktikoj kaj paradigmoj, kun organiza strukturo 
kaj kulturaj fenomenoj kaj formuloj. Plue kroataj esperantistoj 
riĉigas la kroatan kulturmedion per sia aktivado kaj kontaktoj 
kun alilandaj esperantistoj organizante diversajnkongresojn 
studaranĝojn kaj kulturajn manifestaĵojn en kiuj 
kunpartoprenas esperantistoj el diversaj landoj, kiuj 


transportas al kroata medio per Esperanto kulturajn kaj 
artajn atingaĵojn de siaj popoloj. 

Rememorante gravan rolon de Esperanto kiel rimedo 
por diskonigo de kroata kulturo en la mondo dum 100 
jaroj de la E-movado en Kroatio okazis en Zagrebo en 
novembro 2008 en la Filozofia Fakultato de la Zagreba 
Universitato intemacia scienca simpozio sub la titolo 
Esperanto kaj Kroata Kulturidenteco, en kiu partoprenis 
trideko daprelegantoj. Samkiel laprizorgo de lokaj idiomoj 
je nacia nivelo rekte kontribuas al prizorgo de tutmonda 
lingva diverseco kiel valoro per si mem pro la minaco 
ke pro la formorto de idiomoj kaj lingvoj kun malgranda 
nombro de parolantoj (ĉ. 5000) malapem aŭtoktonaj kaj 
neripeteblaj pensesprimaj specimenoj kiuj kreas spirit- 
kulturan heredaĵon de la homaro, same la prizorgo kaj 
defendo de la intemacia lingvo Esperanto kiel tutmonda 
kulturlingva heredaĵo de la homaro gravas ankaŭ sur naciaj 
niveloj, ĉar tio ebligas al malgrandaj popoloj kiel la kroata 
siajn kulturatingojn per ĉi tiu nacie neŭtrala rimedo de 
intemacia komunikado prezenti al la monda esperantista 
publiko. La esperantista komunumo (ĉiuj parolantoj de 
Esperanto en Kroatio ĉu kiel individuoj ĉu unuigitaj 
en societoj aŭ neformalaj grupoj) evidentiĝas en forta 
esprimado de komuna solidareco kaj socia kohezio same 
kiel ĉe ĉiuj komunumoj. 

La rolo de Esperanto kiel lingvo peranto por disvastigo 
de kroata kultura kaj arta kaj aparte de literatura heredaĵo kaj 
modema literatura produktado estas argumento por enskribi 
ĉi tiun lingvon kiel nematerian atingaĵon en Registron por 
nemateria kultura heredaĵo de la Ministerio de Respubliko 
Kroatio. Komisiono por nemateria kultura heredaĵo de la 
Ministerio de Kulturo dum sia kunsido okazinta la 29-an de 
maj o 2017 taksis ke la tradicio de Esperanto en Kroatio havas 
karakteron de nemateria kultura fenomeno laŭ la difino de 
la Leĝo pri Konservo de Kultura Heredaĵo en la paragrafo 
9, parto 1, alineo 1. Baze de transdonita dokumentaro kaj 
prezentitaj faktoj, kaj pro la rekomendo de la Komisiono por 
nemateria kultura heredaĵo, Faka Komisiono por konstato 
de la karakterizoj de kultura fenomeno, dum sia kunsido 
okazinta la 18-an kaj 19-an de decembro 2018 konstatis 
ke la tradicio de esperanto en Kroatio havas karakteron 
de kultura fenomeno. Akceptante ĉi tiun skriban decidon 
harmonie kun la artikolo 12, parto I de la Leĝo pri konservo 
de kulturaj heredaĵoj estas aplikataj je Esperanto laŭ la citita 
Leĝo kaj aliaj preskriboj kiuj rilatas al kulturaj fenomenoj. 
Harmonie kun la artikolo 12, de la parto 4 de la sama Leĝo 
per punkto 5 de la ekspliko de tiu ĉi skriba decido estas 
difinita la devo enskribi la prideciditan fenomenon en 
Registron de kulturaj fenomenoj de Respubliko Kroatio en 
la Liston de konservataj kulturaj heredaĵoj harmonie kun la 
artikolo 12, parto 5 de la Leĝo pri konservo kaj defendo de 
kulturfenomenoj. 

La plendo kontraŭ ĉi tiu skriba decido ne prokrastas ties 
efektivigon pro la supre esprimitaj kaŭzoj, deciditaj kiel en 
la ekspliko. 

Instrukcio pri jura procedo. 

Kontraŭ tiu ĉi decido oni povas plendi al la Komisiono 
pri plendoj de la Ministerio de Kulturo en la tempolimo de 
15 tagoj ekde ties akcepto. La plendo estas transdonata al tiu 
ĉi organo senpere aŭ oni sendas ĝin per poŝto rekomendite 
kaj oni povas ankaŭ deklari ĝin antaŭ la Protokolo. A1 la 
plendo harmonie kun la Leĝo, artikolo 9, parto 2, punkto 29 
de la Leĝo pri administraj pagoj, oni ne pagas administrajn 
kostojn („Narodne novine“ numero 115/16). 

Helpanto de la Ministrino Davor Trupkoviĉ, dipl.inĝ. arh 

Esperantigis Zlatko Tiŝljar 

. okaze de la proklamo de Esperanto nemateria kultura heredaĵo . 


Kultura programo okaze de la proklamo de Esperanto kiel nemateria kultura heredaĵo de Respubliko 
Kroatio okazis kadre de la 23a Meteorita festo en Hraŝĉina en Zagorje la 26an de majo 2019. Sepdek 
personoj partoprenis, pluraj alvenintaj buse el Zagrebo. En Esperanto plurajn makedonajn kantojn kantis 
virina ensemblo Ezerki, akompanata de muzikensemblo Sep okonoj gvide de sia ĉefdirektisto Bruno 
Urliĉ. La tekstojn de la kantoj esperantigis la zagreba makedonanino Dinka Ŝimuniĉ. 

Salutis Judita Rey Hudeĉek, nome de KEL kaj la gastiganta Esperanto-Societo „Trixini“ kaj nome 
de la muzikistoj kaj kantistoj el Kroata-Makedona societo. S. Stimec enkonduke prezentis la plej gravajn 
atingojn tra 111 jaroj de la kroata Esperanto-organizaĵo. La programo okazis dum la ĝardena festo apud la 
historia konstruaĵo. 

Post la omaĝo al Esperanto en Kroatio, la iama vicministro pri kulturo Kreŝimir Filipec, profesoro 
pri arkeologio el la zagreba Filozofia fakultato, prelegis pri Lobor, la iama centro de la potenco. 

La koktelon prizorgis 
Zdravka Metz, Juraj 
Drnjeviĉ, Jadranka Far- 

szky. Pluraj membroj de 
Ezerki alportis makedonajn 
bongustaĵojn por la festo. 

La komunumo Hraŝĉi- 
na financis la programon 
kadre de Meteorita festo per 
2.000 kn. 

S. Stimec 



Fotis Jasminka Stimac 




VODNIKOVA 9 - nia nova ejo 


1. 

2 . 

3 . 

4 . 

5 . 

6 . 

7 . 

8 . 

9 . 

10 . 
11 . 
12 . 

13 . 

14 . 

15 . 

16 . 

17 . 

18 . 
19 . 


Spomenka Ŝtimec 

40,54 eŭroj 

Mladenka Dakoviĉ 

73,54 eŭroj 

Divo Pulitika 

81,00 eŭroj 

Zlatko Tiŝljar 

100,00 eŭroj 

Damir Mikuliĉiĉ 

69,56 eŭroj 

Melita Sariĉ 

12,00 eŭroj 

Zeljko Gubijan 

40,54 eŭroj 

Zlata Naniĉ 

67,56 eŭroj 

Jelena Lonĉareviĉ 

16,21 eŭroj 

Bozidar B. Bagola 

33,78 eŭroj 

Sanja Tezulati 

9,45 eŭroj 

Siniŝa Dvomik 

27,02 eŭroj 

Domagoj Vidoviĉ 

5,04 eŭroj 

Vesna Staniĉiĉ 

295,00 eŭroj 

Zdravko Gazdek 

8,10 eŭroj 

Anto Mlinar 

405,40 eŭroj 

Olga Srkoĉ 

63,51 eŭroj 

Davor Klobuĉar 

162,16 eŭroj 

Zdravka Metz 

16,20 eŭroj 

Sume: 

1.526,61 eŭroj 


Inter decembro 2018 kaj majo 2019 niaj membroj 
kolektis por Vodnikova 1.526,61 eŭrojn. Ekde la jaro 
2003 ĝis novembro 2017 ni kolektis inter niaj membroj 
kaj amikoj 58.874,03 eŭrojn. 

Nia lasta kredito al Esperanto-Societo Trixini en 
majo2018 estas 2.509,42 eŭroj. 

Nia ŝuldo por provizado de la turisma apartamento 
Espera en Vodnikova 9 permebloj en majo 2019 estas 
1261 eŭroj. 

Dankon al la membroj kiuj helpis al ni havi 
propran Esperantejon en Zagrebo! 

Nia bankonumero en Raiffeisen banko: Hrvatski 
savez za esperanto IBAN HR 6124840081100881157. 
Modelo 00. 

La turisma apartamento Espera komencas ricevadi 
siajn unuajn gastojn en 2019. Per la gajnita mono ni 
repagadas la novakiritajn meblojn de la apartamento 
Espera. La fimao Izvori registris Esperan kiel zagreba 
turisma ejo. La lupreninto - la firmao Izvori - olcupiĝas 
pri venigo de turistoj, administrado de turistoj, pagado 
de turisma imposto, preparado de la ejo por turistoj kaj 
purigado. Speciala komisiono elektita de la Asembleo de 
KEL kreis kontrakton pri luado por la tempo 2019 -2020. 

Finita la lerneja elprovado de MULTLINGVA AKCELILO 


Finiĝis la lemojaro kaj finiĝis ankaŭ E-kursoj 
en tri bazaj lernejoj (Zagreb - Kroatio, Ŝentilj 
- Slovenio kaj Vraca - Bulgario). La kursoj 
daŭris dum 64 lemohoroj laŭ la lemprogramo 
kaj didaktikaĵoj kiujn paralele kreis la teamo de la 
projekto Multlingva Akcelilo. Komencis lemi po 
14 infanoj 8-9-jaraj en ĉiu lemejo kaj finis ĉion 
entute 30 infanoj (ĉar intertempe oni ŝanĝis la 
klasojn kaj kelkaj infanoj foriris en aliajn klasojn). 
Fine de la projekto mi mem okazigis ekzamenojn 
pri la rezultoj por la gmpoj en Ŝentilj kaj Zagreb. 
Entute 20 infanoj partoprenis en la ekzamenoj kaj 
nur unu malsukcesis fari tion, kio estis la celo: 
kapabli kunmeti eseeton el minimume 10 frazoj 
pri al si konataj temoj kaj ĉiu devis kapabli dum 
tri minutoj eldiri minimume 7 frazojn pri simplaj 
temoj. La kvanto de gelemantoj estas tro malgranda 
por povi ion el tio konkludi, krom ke la motivo por 
lemado ĉe ĉiuj estis granda kaj ke la aktivecon kun 
ĝojo efektivigis kaj la infanoj kaj la geinstruistoj kaj 
la gepatroj. Fine de la lemojaro, je la iniciato de la 
geinstruistoj mem okazis du unutagaj renkontiĝoj de 
la gmpoj el Zagrebo kaj Ŝentilj: Unue en Zagrebo kaj 
poste en Ŝentilj kie la infanoj pli bone interkonatiĝis 
reciproke kaj vidis la lemejan laboron kaj organizon 
en la du ŝtatoj. 

Kiel mi jam skribis en antaŭaj artikoloj, la 
tuta praktiko elprovi la novan instmdidaktikon en 
minimume tri lemejoj montris interalie kelkajn 
neantaŭvideblajn rezultojn: ke ĉiuj tre ŝatis la 
lemadon kaj ke la gepatroj kaj la geinfanoj 
demandas ĉu kaj kiel ili povos daŭrigi la lemadon 
kaj ke ili mem je la propraj kostoj komencis krei 
amikecojn per reciprokaj vizitoj. 

Kio koncemas la didaktikon, ĉiuj antaŭviditaj 


antaŭsupozoj estis konfirmitaj: Ke la kurson 
kun adekvataj instrukcioj povas sukcese gvidi 
fremdlingvaj geinstruistoj kiuj ne antaŭe lemis E-on, 
ke la metodo devas baziĝi je minimuma leksiko baze 
de laplej oftaj morfemoj uzataj enpraktika esperanto- 
vivo kaj apliko de komputilaj metodoj samkiel uzado 
de maksimume da dialogado kaj parolekzercoj. Fine 
de la du kursoj mi faris ankaŭ enketon pri tio, kiuj 
el la dek diversaj metodunuoj estis al infanoj plaĉaj 
kaj kiuj ne. Ĉiuj ege ŝatis komputilajn ekzercojn, 
ekzercojn kreadi ffazojn el prezentitaj diverskoloraj 
vortoj kaj ludado en dialogoj, skeĉoj kaj kantadon 
de E-kantetoj preparitaj por ilia scinivelo. Iom 
malpli ili ŝatis legadon de E-tekstoj, ankoraŭ malpli 
la ambaŭdirektajn tradukojn kaj la plej malŝatata 
estis la klasika provo parkeri la vortojn. 

Post interparolo kun geinstruistoj montriĝis ke 
la tuta materialo por instmi estis tro ampleksa kaj ne 
eblis ĉion realigi kaj tio devigas nin en la projekto 
ankoraŭ malpligrandigi la materialon. Tion ni faros 
en la lasta fazo de la projekto (ĝis la jarfino 2019). 
Post tiu lasta interveno en la didaktika materialo 
la teknika stabo (kreantoj de komputilaj ludoj kaj 
ekzercoj -Universitato en Odensee kaj kreantoj de la 
projekta paĝaro - Studio Gaŭs - faros sian laboron. 
Tute ĉe la fino ankoraŭ oni tradukos la tuton al 8 
lingvoj de la partneroj kaj Esperanto tiel ke ekzistos 
publika aliro al instrukciaro kaj metodika materialo 
por ĉiu interesito en la koncemaj 9 lingvoj. 

Dum la Eŭropa Konferenco en kiu oni traktos 
la instmadon de fremdlingvoj en EU, okazonta 
fine de aŭgusto en Triesto - Italio, oni aparte sin 
dediĉos al la rezultoj de Multlingva Akcelilo kaj 
kiujn perspektivojn tio donas al E-Movado en EU 
sed ankaŭ pli vaste. 

Zlatko Tiŝljar 


La gelernantoj el Slovenio kaj Kroatio post la TVfilmado por la elsendo “Bonan matenon, Kroatio ” kaj post la 
raaio-elsendo renkontiĝis en la nova ejo de KEL. Fotis Krunoslav Tisljar. 

Fotis Ivan Ŝpoljarec (1979, Sisak) 


1111 — 

l Cent jaroj de naskiĝo de MARINKO GJIVOJE . 


Unu la plej gravaj 
kroataj esperantistoj 
Marinko Gjivoje 

naskiĝis la 14-an de junio 
1919 en urbo Korĉula 
en samnoma insulo 
Korĉula, atingante en 
la jaro 2019 la centjaran 
jubileon. Surbarze de 
persona nomo Marinko, 
kiun oni povas supozi 
la dusilaba Mar-inko, li 
elektis sian pseŭdonimon 
Mara Inko. Lia dua nomo 
estis Verda Kareso. Kiel 
gimnaziano en Dubrovnik li fariĝis esperantisto. Li estis 
membro de Esperanto-societo „Bude Borjan“ ekde ĝia 
komenco de agado en la jaro 1945. En Zagreb li studis 
en Agronomia fakultato kaj arkeologion en Filozofia 
fakultato. Gjivoje estis ĉefa redaktoro de pluraj revuoj. 
Unue li estis redaktoro de esperantaj revuoj „La Suda 
Stelo“ (1950-1957), sekvis „Jugoslavia Esperantisto“ 
(1957-1960), „Jugoslavia Fervojisto“ (1963-1964) kiel 
oficiala organo de Jugoslavia Asocio de Fervojistoj 
Esperantistoj (JAFE), „Sennacieca revuo“ (1962-1965) 
kaj „Scienca Revuo“. Li kunlaboris per artikoloj en 
nacilingvaj gazetoj/revuoj („Narodni list“, Ŝkolske 
novine“, „Naŝe planine“, „Matica iseljenika Hrvatske“, 
„Vjesnik bibliotekara Hrvatske“, „Zeljezniĉki vjesnik“, 
„Speleolog“, „Priroda“, „Historijski zbornik“), ankaŭ 
en esperantlingvaj revuoj („Geografia Revuo“, „Homo 
kaj Kosmo“, „Voĉo“, „Kajeroj“, „Monato“, „Scienca 
revuo“). Ekde la jaroj 1953 ĝis 1973 li gvidis gazetarajn 
servojn de Universalaj Kongresoj de Esperanto (UKE). 

Li estis komitatano de Jugoslavia Esperanto- 
Federacio por informado kaj dokumentado. Li estis 
multjara membro de Fervojista Esperanto Societo (FES) 
Zagreb, kaj ĝia sekretario kune kun Ana Mediĉ inter 
la jaroj 1973 kaj 1978. Li estis sekretario de Kroatia 
Esperanto-Ligo. La unua lia posteno estis en Jugoslavia 
Esperanto-F ederacio en Ljublj ana kiel profesia sekretario 
de Slovena Esperanto-Ligo, kaj tiel unua pagita esperanta 
oficisto. Ekde la jaroj 1961 ĝis 1978 Gjivoje postenis 
en Direkcio de Fervoja Transporta Entregreno (ZTP) 
Zagreb kiel ĵurnalisto de informa gazeto „Zeljezniĉar“, 
kaj post tiu posteno fariĝis pensiulo. Li estis membro 
de Jugoslavia Esperanto-Instituto. Dum sia vivo li havis 
problemon pro la pulma malsano kaj pro tio lia vivo 
ne estis tro longa. Li mortis la 31-an de majo 1982 en 
Zagreb kaj estis entombigita en la tombejo Miroŝevac. 
Gjivoje postlasis sian grandan bibliotekon al Nacia kaj 
universitata biblioteko en Zagreb. En lia naskiĝurbo 
Korĉula troviĝas strato kun lia nomo. 

Li multe verkis kaj krom artikolojn li havis plurajn 
verkojn libroforme. Liaj verkoj pri esperantaj temoj 
estas „Bibliografija medunarodnog jezika u Jugoslaviji“ 
(1955 kaj kiel parto II 1967), „Bibliografio de beletraj 
tradukoj de jugoslaviaj verkistoj en la Esperanta 
gazetaro“ (1964), „Historio de Esperanto-movado en 
Jugoslavio“ (1965), „Bibligrafio de pli elstraj jugoslaviaj 
fervojistoj esperantistoj“ (1975), „Konsultlibro pri 



Esperantaj bibliotekoj kaj muzeoj“ (1980), „Bibliografija 
prijevoda djela hrvatskih pisaca na esperanto“ (1981), 
„Ĉudesni svijet jezika“ (1980) kaj „Esperanto - radniĉki 
jezik“ kun d-ro Ivo Boroveĉki (1981). La plej konataj 
liaj libroj estis vortaroj. Li dediĉis unu memorlibron 
honore al pereintaj esperantistoj en la milito inter 1941 
kaj 1945. M. Gjivoje unue faris vortaron surbaze 
de verko de Stevan Zivanoviĉ (el 1934) - „Reĉnik 
esperantsko-srpskohrvatski“ (1959 kiel tria eldono) kaj 
denove en la jaro 1979. Sekvis inversa vortara eldono 
„Rjeĉnik hrvatskosrpski-esperantski“ (1966) kun du 
eldonoj poste. Li verlcis pri specifaj temoj: historia 
kaj natura heredaĵo de insulo Korĉula (en formoj de 
libro kiel „Otok Korĉula“), kaj artikoloj en revuoj pri 
kavalira ludo „moreŝka“, pri kostumoj kaj armiloj de 
Korĉula, pri Vela spilja / Granda groto en Vela Luka, 
kaj pri klasikepokaj subteraj ŝtonminejoj en adriatikaj 
insuloj. Li verkis ĝenerale pri arkeologio. Li trifoje 
eldonis „Zbornik otoka Korĉule“ (1970, 1972, 1973). Li 
ankaŭ verkis pri interlingvistiko (pri sciencaj aspektoj 
de Esperanto) kaj esperantologio (pri esperantonimoj). 
Post la morto de Marinko Gjivoje aperis „Leksikono 
de aktivaj jugoslaviaj esperantistoj“ (1985) kiu poste 
inspiris aperigon de „Biografia leksikono de kroatiaj 
esperantistoj“ de Josip Pleadin (2002) - (lasta estas uzita 
fonto kune kun interreta teksto https://eo.wikipedia.org/ 
wiki/Marinko_Gi voj e ) . 

Marinko restas en niaj memoroj, lia granda laboro 
kaj verko restas nia inspiro kaj instigo. 

d-ro Zlatko Hinŝt 


Fonto: Foto de M. Gjivoje en https://edukado.net/biblioteko/ 
panteono?iid=139 

Fonto: Fotoj pri librokovriloj de vortaro kaj libro de pri insulo 
Korĉula de Marinko Gjivoje estas el Interreto (pere www. 
google.hr uzante lian nomon) 


M tniVUII 1*1 lh JI J L 


OTOH 

KOOtCULA 



Marmko Gjivojc 

RJEĈNIK 

HRVATSKOSRPSKO 

ESPERANTSKl 

KROATOSERBA 

ESPERANTA 

VORTARO 


EdiMudio 

Fotis Jasminka Ŝtimac 



LA DOMO DE ERINACO (Jezeva kuĉica) 




J 


Arbar' senvoja, strange susuras 
Erinaco Ero en ĝi kuras. 

Li ĉasas, oni ofte lin vidas, 

kun tricent lancoj en embusk' li sidas. 

Kaj lupo kaj urso, eĉ pajaco 
konas ĉasiston Ero Erinaco. 

Aglo lin ŝatas, lup' lin evitas, 
serpento bunta pro timo ŝvitas. 

Kvin mejlojn for vastiĝas timego, 
sur liaj spuroj vojaĝas glorego. 

LETERO DE VULPO 

Iun tagon al la fama Ero 
venis bela kaj bunta letero. 

Miela letero, urso diris, 

Eĉ leporpoŝtisto pri ĝi miris. 

Adreso Kurta, literar' klara: 

„Por sinjor' Ero 
En la arbaro” 

La leter' tekstas: 

Ero kara, mi ŝatus vin vidi 
Kaj kun vi sidi. 

Jen mi skribas en ŝtondomego per anserplumo 
en luna lumo! 

Venu tagmanĝi en mian hejmon, kaj rapidu, 
nenie siau. 

Kun plena poto kaj grasa buŝo, 

Atendos mi vin por mana tuŝo. 

Mi vin brakumas sen sento de kulpo, 
saluton sendas Mica la vulpo". 

Ero tre ĝojas: Jen fajnan manĝon 
mi ne rezignu, ĝuu oranĝon. 

Erinac' Ero ruze okulumas, 
kontrolas lancojn, ĉiun prilumas. 

Se eble voje mi vidus batalon, 
mi ja pretu, evitu fatalon. 

ĈE VULPO HEJME 

La suna rond' al zenit' leviĝis 
Ijiam Ero ĉe Vulpo stariĝis. 

Ĉe domo-Vulpa kun ŝtona muro 
aperis Erinaca konturo. 

Ero sin klinas, kavalir' vera, 
salutas Vulpon per vorto klera. 

- Bontagon, Vulpo, virto pura, 
riverenc' al vi, kaj domo mura. 

Kokaj plumoj la hejmon ornamu, 
kokin' en poto domon reklamu. 

Flugil' ansera ventumil' via 
kuseno mola, anaso dia. 

Vivu eterne pace, feliĉe 
Hundbojo foriĝu senkondiĉe. 

Kaj ankoraŭ ĉi tion mi diru: 



mi pretas manĝi,prie ne miru. 

Ekis la regal' sorca, fabela, 

Buŝoj grasegaj, ridego bela. 

Alvenis vice manĝo post manĝo, 

Ero ofte miris pro I aranĝo, 
festparolis pri vulpo-gastamo 
kaj pri ĉasista hunda kondamno. 
Vicas la manĝoj, kvar horojn daŭras, 
la plena stomako ne bedauras. 

NOKTO 

Jen noktiĝas en arbar' malhela 
volviĝis ĉio en vual' stela 
Oni jen aŭdas noktpapiliojn, 

La vento nombras arbajn foliojn. 
Silentas arboj, ne plu bruado 
Nur brilas okul', ĉesis ĉasado. 
Vaganto lampir' lumigis lampon 
Briligis stele arbaran kampon. 

Kaj strigo hurlis militan krion, 
promesis al birdoj ĉasebrion. 

DISIĜO 

Ero ekstaris, viŝis faŭketon 
Hejmen mi iros, vidi dometon. 

Estis tre bone, vera regalo 
Amikin' kara, kvazaŭ dum balo. 

- Domo mia kiel fortikaĵo 
Noktu ĉe mi, atendas bakaĵo. 

Tiel Vulpo resti lin logas 
sed Ero plu foriri arogas. 

- Mi dankas nun al invito via, 
al mi pli karas la domo mia. 

- Restu frateto, vulpo dolĉpepas, 
petegas, logas, malvesti helpas. 

Sed erinaco neniel cedas 

- Je domo mia, mi ja pli kredas. 

La luno gvidas survoje Eron, 
tra la branĉoj heligas la teron. 

Iras Ero, parolas af stelo, 

- Dometo mia, dolĉa mielo. 

POSTĈASO 

Restis Vulpo kaj pensis - diable! 

Kial li iras, ne estas afable. 

Verŝajne la dom' ege valoras, 
se Erinaco tiom ĝin gloras. 

Eble enestas planko el plumoj, 
pigoj bakitaj lumantaj pro luno 
Tiu aomo pro abundo brilas, 

Mi kaŝe post Erinaco iras. 

LUPO 

Ekkuris Vulpo, silenta ombro, 
mola pied' en arbara sombro. 

Dum urĝas ĝi en ega silento, 
lupo aperas en nokta vento. 

-^Kien vi hastas, diru al koleg’: 

Ĉu ie aperis grasa ŝafeg'? 

- Mi iras ekscii kial Ero 
Domon gardas kiel la pantero? 

- Domo sen valor' - malicas lupo, 

mi fordonus la mian por supo. 

Mi ŝatas ŝercon, mi iros kun vi, 
mi volas amuziĝi iom pli. 

URSO 

Dum ili rapidas kiel sago 
Jen urso voĉas kiel papago. 
-Suspekta urĝo - urso kapmovis, 
eble mielon ie vi trovis? 

- Ne, sed scivolon vekas nun mian 
kial Ero ŝatas domon sian. 

- Domaĉo putra! Je mia diro, 

La mian mi donus kontraŭ piro. 

Mi ĝin fordonus por abelujo, 
diras la urso apud kverkujo. 

Mi ankaŭ iros,ŝatanta blagon, 
por vidi stultulon. Bonan tagon. 

APRO 



ĉio malloga, eble kun puloj. 
Fordoni aomon por interŝanĝo, 
ni vere pretus por bona manĝo. 
Diris triopo kriante plie 
sed ruza vulpo pensis alie. 

RESPONDO DE ERINACO 


Triopo urĝas riverrapide, 
subite iu marĉo envide. 

Apro en akvo ĝoje baniĝas, 
dormemas, en ĝi bone sentiĝas. 

- Hej herooj, suspekte kurantaj, 
ĉu ie oni estas manĝantaj? 

Kun multa bruo la apro saltas, 
kaj lupo al ĝi jene rebatas: 

- Ni serĉas kaŭzon, vi kota besto, 
kial erinac' ĝojas en nesto. 

La propran neston, kun la aranĝo, 
mi fordonus por bona tagmanĝo. 
Mi iros kun vi, ŝercon mi ŝatas, 
mi stultan Eron vere kompatas. 

ANTAŬ LA ERINACA DOMO 

Ĉiuj hastas al la celo sia 
Bruo sonas de piedoj iliaj. 

Atingis Eron kiam li saltis, 
kaj apud kverka trunkaĉo haltis. 
Sub trunko truo, en ĝi liteto, 
el molaj kaj sekaj folietoj. 

Tien Ero iris, tute ĝuega 
Kuŝiĝis en lito feliĉega. 

Liton ordigis, ĝoje kuŝiĝis, 
kaj plezure en lit' strecicjis. 
Beata, bonsenta, en dom' sia 

- Hejmeto kara, libero mia. 

Palaco bela kun ligna plafon' 
mola kaj dolĉa kiel bonbon'. 

Mi ĉiam al vi brave fidelos 
Neniam al vi mi tre koleros. 

En vi mi vivas ĝoja, sentima, 
defendos vin per forto senlima. 

TRI KRIAĈULOJ 

Urso, apro kaj lupo kolera, 
ektondris kiel ventego vera. 

- Stulta erinac, pikila avo 
kial al vi plaĉas la bestkavo? 
Kabano via, vere multaĝa, 

Putra tegmento, kuŝejo aĉa. 
Hundej' malvasta, fetoraj buloj, 


Ekstaras Ero, brilas okuloj. 
respondas al bruaj kriaĉuioj: 

- Mia domo estas senkompara, 
kia ajn, al mi ĉiam tre kara. 
modesta, en ĝi mi ne koleras, 

En mia dom' mi mastras, liberas. 

Mi diligentas kaj ŝatas la ĉason. 

Kvietas mi, ne ŝatas amason. 

Nur aĉuloj vendas domarangon 
Por ricevi la bongustan mangon. 

Nur triopo sencerba, malplaĉa, 
estas senhejma, por ĉiuj aĉa. 

Vi vivas vagante Kaj bandite, 

Vi finos la vivon kondamnite. 

Komprenas mi, pravas erinaco, 

Vulpo mienas sur sia spaco. 

Dirinte tion ĝi flanken fuĝis, 
kaj la triopo kriege muĝis; 

- Ni devas diri, Ero ne pravas, 
stulta li estas, nur tio gravas. 

FINO 

£io tiam? Kia estis fino? 

Ĉu kun malgajo, ĉu kun fascino? 

Sangsuĉan lupon, diablo forprenis 
ĉar ĉasistaro al li venis. 

Abeloj urson pikis ĝismorte 
kvankam rezistis li ege forte. 

Kaj la apron faligis fusilo 
Kaj tiel ĉesis ĝia vivstilo. 

En la arbaro, sen pado, vojo 
Erinac' Ero vagas kun ĝojo. 

Lertul' kaj majstro ĉirkaŭrigardas, 
la propran domon konstante gardas. 

BRANKO ĈOPIĈ (1949) 

Esperantigis Zlatko Tisljar (2019) 


En la jaro 201 7 reĝisorino Eva Cvijanoviĉ finis la animitan pupfilmon La 
domo de la erinaco inspirita per la poemo de Branko Copiĉ por kiu ŝi 
gajnis multajn premiojn. Ŝi naskiĝis en Sarajevo, elmigris dum la milito 
kaj diplomiĝis pri reĝisorado en Universitato Concordia en Montrealo. 

MAKULO 


L 


De kiam la revuo Hejmo anoncis la 
premiludadon Tranombru niajn kolombojn, la urbaj 
rubrikoj de niaj tagĵumaloj fariĝis plenplenaj da 
leteroj pri tiuj ĉi plumestaĵoj. 

Kelkaj legantoj nomis ilin la omamaĵo de la 
urbo, komparante ilin kun iliaj veneciaj kolegoj. 
La aliaj, kontraŭe, opiniis ke la kolomboj estas 
pentopunoj, kiun meritas la urbanoj, ne zorgante pri 
la pureco de la urbaj stratoj. Estus malfacile diri kiuj 
pravas konceme tion. 

Urĝante al la recitalo Balado de Prometeo, kie 
oni legos poemojn de la fama poeto kaj mia najbaro 
Marko, mi ne povis eviti la lokon kie niaj plumaj 
samurbanoj konstante flugis. Guste kiam mi volis 
eniri la Domon de la kulturo min superflugis la 
griza birdaro el kiu iu liberpafisto trafis mian bluan 
surtuton. Eble la saman tagon kolomboj nombris la 
amikojn de la poezio? 

Dum Marko alvokis muzojn, mi meditis 
kiel senmakuliĝi. Fine mi decides aktivigi ĉiujn 
fluidaĵojn stokitajn en mia banĉambro. 

Vane. Kiam la surtuto sekiĝis, la birdaj 
postsignoj estis eĉ pli videblaj ol antaŭe. Mi apenaŭ 
sukcesis purigi la butonojn. La surtuto devis alveni 
en la manojn de profesiuloj. 

La kemia purigejo Feniks finis sian laboron 
post unu semajno. Bedaŭrinde la surtuto kiun la 
profesiuloj redonis ne estis la mia. Post unuhora 
disputado iu klera junulo el la purigejo percpetis ke 
temis pri la malnova serio de numeroj. La redonita 
surtuto estis la propraĵo de malgranda teatro, kies 
aktoroj uzis ĝin en la komedio Revizoro de Gogol. 

Finfine mi ricevis mianpropran surtuton. Ĝi estis 
senmakula, sed ĝi ne havis siajn butonojn. Anstataŭ 
la originalaj, mi rimarkis la latunajn butonojn kun 
toporetoj kaj kasketoj de sankta Floriano, la patrono 
de fajrobrigadistoj. La purigistoj devis klarigi ke 
ili devis depreni ĉiujn butonojn antaŭ ol bani la 
surtuton en la kemie agresema solvaĵo. Dum ili 
denove alkudris la civilajn butonojn, mi demandis 
la laborestron ĉu la makulo povus reaperi. 

Nur en la kazo ke vi eksponas la surtuton al 

altaj temperaturoj, al relative alta humideco kaj 

al Roentgen-radioj. 

Mi kvietiĝis. Lastatempe mi malofte vizitis la 
monsunregionojn kaj la recikladon de uranio mi 
devis prokrasti pro manko de krudaĵoj. Tamen, la 
makulo reaperis. Mi ree decidis preni ĉion en miajn 
proprajn manojn. 

La kolekto de ŝpruciloj Universal estis ĝusta 
rimedo kiun mi bezonis. Forportante mian surtuton 



al la balkono, mi ekpremis la unuan ŝprucilon kaj 
abunde malsekigis la birdajn postsignojn. La makulo 
restis videbla sed la butonoj ne plu. Nur tiam mi 
konstatis ke mi konfuze uzis la fluidaĵon por faciligi 
malŝraŭbadon de la rustitaj boltingoj. Kiel mi poste 
aŭdis ekzistas aparta ĥemiaĵo por la dekstra kaj la 
maldekstra kanelo. Eĉ por la metrikaj kaj la la anglaj 
Whitworth-boltingoj. 

La alia armilo el la arsenalo de ŝpruciloj estis 
la ujo kun la etikedo Makulmorto. Post la abunda 
ŝprucado de mia surtuto, la makulo malaperis de ĝia 
antaŭa flanko sed reaperis sur la dorsa. Mi haltigis 
la purigadon, timante ke la makulo aperu sur la 
balkona pordo, de kie estus tre malfacile movi ĝin al 
malpli videbla loko. 

Eltranĉinte la makulitan pecon de la teksaĵo, 
mi meditis kiel liberiĝi de ĝi. Bruligi ĝin mi ne 
povis ĉar en la modemaj hejmoj fajroj preskaŭ ne 
ekzistas. Mi fine decidis enfosi ĝin en la ĝardenon 
de mia poeta najbaro Marko, kiu parte kulpis pro 
miaj malagrablaĵoj. Ankaŭ li suferu! 

Marko ne suferis. Mia najbaro ne nur amikiĝis 
kun la muzoj, sed ankaŭ kun la diino Flora. La 
poeto kutimis kultivi florojn kaj regule partoprenis 
la ĉiujaran konkurson La parado de la rozoj kiun 
jam konata revuo Hejmo organizis dum multaj jaroj. 

Ĝis ĉi tiu somero Marko ne akiris grandan 
sukceson, sed dum la lasta konkurso li surprizis 
ĉiujn. Lia terozo Valencia, la mĝa floro intensodora, 
fariĝis vera eltrovo. Mia najbaro gajnis la unuan 
premion por la variaĵo de mĝaj petaloj kun la 
blankaj makuloj. Tion ankoraŭ neniu iam sukcesis. 
Rozfakuloj kredis ke Marko uzis specialan greftan 
bazon. 

Dragutin Balagoviĉ 
(1933 -1997) 

Bonvenon al la jubileanta Bjelovar en 
septembro 


NEDELJKO KORASIĈ 

(1935 -2019) 


Granda estas la kaŭzo ke ni ĉi-septembre 
vizitu Bjelovar: Esperanto en Bjelovar atingis sian 
llOan jubileon kaj esperantistoj preparas grandan 
3-tagan feston, la 7-an Renkontiĝon „Esperantistoj 
de Bjelovar al sia urbo“. Honore al 110 jaroj de 
Esperanto en Bjelovar okazos la programoj de la 
20a ĝis la 22a de septembro 2019. 

Jam en septembro oni muntos ekspozicion „110 
jaroj de Esperanto en Bjelovar“ en la urba muzeo, 
kie oni prezentos ankaŭ la samtitolan monografion. 
La ekspozicio okazos ankaŭ en la Popola biblioteko 
Petar Preradoviĉ. Ekspozicio de pentraĵoj de Luce 
Cetiniĉ el Split okazos en Dolĉaĵejo Zagorje. 

Dum la programo oni starigos memortabulon 
al Vilim Polaŝek, unu el la plej meritaj bjelovaraj 
esperantistoj. 

Deklamkonkurso estas ankaŭ ĉi-jare la tradicia 
ero de la bjelovara renkontiĝo. 

Bjelovara Esperantista Societo lanĉos okaze de 
la festo specialan filatelian koverton kaj la 21an en 
la urba poŝtoficejo oni uzos specialan poŝtstampon. 

La trian tagon, dimanĉon la 22an de septembro 
okazos ekskurso al Durdevac, kie ĉe la adreso Bana 
Jelaĉiĉa 138a tagmeze okazos solenaĵo kaj malfermo 
de la nova domo de Dokumenta Esperanto-Centro 
kaj starigo de la memortabulo honore al sponsoroj. 
Tiel la riĉa 40-jara dokumentkolekto de Josip 
Pleadin ricevos sian apartan hejmon. 

La kotizo por la Esperanto-festo en Bjelovar 
estas 50 kn. La kotizpagantoj rajtos ĝui la senpagan 
ekskurson al Durdevac. 

Eblas tranokti en la bjelovaraj apartamentoj. 
Detaloj ĉe Franjo Forjan 0917973484 kaj Zdenka 
Polaŝek 098930 2906, 098181 7350. 

Franjo Forjan 



Tre escepta esperantisto 
Nedeljko Korasiĉ mortis en sia 
84a vivojaro en Zagrebo la 12an 
de februaro 2019. 

Li partoprtenis en aktivado 
kaj de Studenta Esperanto-klubo 
kaj de ĝenerala Esperanto- 
societo. Ĉiu kiu venis al tiuj 
societoj unue ekkonis lin. Tre 
sprita persono kaj ŝatata de ĉiuj. 

Li ŝatis foti la naturon kaj havas 
grandegan arkivon de fotoj. 

Li naskiĝis la 14-an de julio 
1935 en Varazdin kaj finis elektroteknikan fakultaton en 
Zagrebo. Li laboris kiel estimata inĝeniero en Kroataj 
Fervojoj kaj en reprezentejo de Siemens en Kroatio. 

Li esperantistiĝis en kvindekaj jaroj kiel studento 
en Zagrebo. Estrarano de Studenta Esperanto-Klubo kaj 
poste de Esperanto-societo Bude Borjan. Kursgvidanto 
kaj gvidanto de multaj montgrimpaj ekskursoj. En 1973 
aperis lia traduko de “Melo antaŭ Tribunalo” de Petar 
Koĉiĉ (IKS Zagreb). Li elfrancigis du bildstriojn pri 
Asteriks kiuj aperis ĉe Izvori Zagreb. Li tradukis plurajn 
skeĉojn por Drama Sekcio de Studenta Esperanto-klubo. 
Estrarano de Kroata Esperanto-Ligo kiu grave kontribuis 
al la granda projekto de KEL pri la aĉeto de la novaj 
ejoj en Zagrebo 2003. Kiam tiu projekto estis en danĝero 
pro manko de mono por repagi bankkrediton, li persone 
pruntedonis gravan sumon por solvi tiun problemon. 

Zlatko Tisljar 



ANKA ŜPEHAR-ŜANTOLIĈ 

(1929 -2019) 

En Zagrebo mortis la 25an 
de februaro Anka Ŝpehar-Ŝantoliĉ 
en sia 90a jaro. Ŝi naskiĝis en 
Cerovnik (en ĉirkŭaĵo de Ogulin) 
la 16-an de decembro 1929. Ŝi 
finis ekonomikan mezlernejon kaj 
fariĝis statistikistino ĉe „Kroataj 
Fervojoj cc . Ekde 1981 ŝi emeritiĝis. 

Esperantiĝis en la jaro 1954 
en la kurso gvidata en „Fervoja 
stacidomo C£ en Zagrebo. En 
„Kroata fervojista Esperanto asocio c< kaj ĝiaj antaŭaj 
organizoj ŝihavisdiversajnfunkciojnkaj estis sekretariino 
kaj bibliotekistino. 

Ŝi partoprenis multajn IFEF - Kongresojn kaj poste 
prezentis per lumbildoj pri la travivaĵoj. Ŝi estis tre 
interesa kunvojaĝantino. Ŝi multe korespondis internacie. 

Anka estis tre aktiva ano ankoraŭ en la Montgrimpa 
societo, Fungista asocio kaj Asocio de emeritaj fervojisto. 

Ŝi ankaŭ tre ĝoje flegis sian ĝardenon kaj ni ĉiuj ĝuis 
ŝiajn florojn. 

Roza Brletiĉ- Visnjiĉ 

AL MIRIAM’ 


Mi estas Pompejo, vi estas la lafo 
Mi estas la taso, vi estas la kafo 
Mi estas la astro, vi estas eklipso 
Mi estas la rompo, vi estas la gipso 
Superas vi ĉion de mi kun la am ’ 
Amata Miriam ’ 

Mi estas la ŝipo, vi estas la lago 
Mi estas kremaĵo, vi estas la frago 
Mi estas muziko, vi batas la takton 
Mi estas la bebo, vi donas la lakton 
Superas vi ĉion de mi kun la am’ 
Belega Miriam ’ 

Mi estas la sango, vi estas la vejno 
Mi estas Mozelo, vi estas do Rejno 
Mi estas minuto, vi estas sekundo 
Mi estas ŝafido, vi estas ŝafhundo 
Superas vi ĉion de mi kun la am ’ 
Prudenta Miriam ’ 

Mi estas malsana, vi estas fleganto 
Mi estas sonbendo, vi estas la kanto 
Mi estas simio, vi estas la arbo 
Mi estas la fajro, vi estas la karbo 
Superas vi ĉion de mi kun la am ’ 
Karega Miriam ’ 

Mi estas okulo, vi estas la vitroj 
Mi estas la kalo, vi estas la citroj 
Mi estas la buŝo, vi estas la kiso 
Mi estas scenejo, vi estas kuliso 
Superas vi ĉion de mi kun la am ’ 
Afabla Miriam ’ 

Mi estas la edzo, vi estas edzino 
Mi estas la patro, vi estas patrino 
Vi estas Francino, mi estas Germano 
Vi estas, mi estas, jes ja, Eŭropano 
Superas mi ĉion de ni kun la am ’ 
Klaŭz ’ kaj Miriam ’ 

Claus J. GUNKEL 

